命统制官王德、骊琼、赵买臣等遣军自安丰出淮南西路以逆之，破伪齐将崔皋于霍邱，贾则于正阳，王遇于前羊市，刘豫闻刘猊兵败，遂退兵。光世遣统制官王德将所部追至寿春而还。十二月，左光禄大夫、尚书右仆射、同中书门下平章事兼知枢密院事、都督诸路军马兼提举详定一司敕令张浚奏：“刘光世骄惰不战，不可为大将，请罢之”，尚书左仆射、同中书门下平章事兼知枢密院事、都督诸路军马兼监修国史赵鼎曰“光世将家子，将率士卒，多出其门下，若无故罢之，恐人心不可”，张浚闻言不悦，右司谏陈公辅劾其不守庐州之罪。是月，为护国镇安保静军三镇节度使。